Per testimonium hujus carte volumus notum et certum fieri donum quod fecit nobis Fontismensibus fratribus Landricus de Praiaco, dans nobis terram que vocatur Uldunus, legitur XVII kalendas aprilis, dominica quinta Quadragesime, que intitulatur in Passione Domini, luna prima, indictione XII, epactis VII, anno ab Incarnatione Domini M°C°XVIIII. Venit ad nos predictus Landricus cum uxore sua, Elisabeth, et tribus filiis suis, id est Hugone, Guidone, Willelmo Grosso-Brachio, et accipiens in manibus particulam marmorei lapidis que ibi forte reperta est, et venit cum ea ante altare, et tenentes eam omnes simul, id est Landricus et uxor ejus et tres filii ejus, obtulerunt eam super altare, ita dicentes : « Nos pro salute animarum tam nostrarum quam antecessorum nostrorum damus Deo et huic altari, et huic loco et fratribus ejusdem loci, terram que vocatur Uldunus cum omnibus appenditiis suis tam campestribus quam nemorosis, ita ut ipsi eam totam perpetuo jure possideant et habeant, quidquid in ea hucusque habuimus, et colant eam ipsi vel alii per ipsos si voluerint, dummodo ad communem ipsorum fratrum utilitatem hoc referatur ; damus ergo eam perfecte et integre, sine ulla omnino retentione alicujus rei, et volumus et percipimus inde cartam scribi et in ea interim hos quinque testes qui presentes assistunt, subscribi, id est : Ebrardum prebiterum de Monteregali, Joannem diaconum, Bernuinum M […], Joannem de Espiriaco clientem ipsius, Guargnerium de Neintriaco ». Cum autem hec carta fuerit facta, volumus ut legatur et confirmetur multis audientibus, et ut illi iterum in ea subscribantur pro testimonio, factum est hoc tempore Stephani Eduensis episcopi et Hugonis ducis Burgundie, regnante Ludovico rege Francorum. Factum est ut quodam tempore, domino Stephano Eduensi episcopo celebraturo ordines… ipso sabbato ebdomale Pentecostis, hec carta publice legeretur coram episcopo et vulgaribus verbis exponeretur… ipso Landrico et ad interrogationem episcopi concedente per ordinem atque affirmante omnia hec venire de caritate ejus. Hujus vero rei… hoc viderunt et audierunt : Seguinus archidiaconus, Hugo Pilus follis, canonicus, Gaufredus de Monteniaco, canonicus, Arnulphus archipresbiter Sedelocensis, Robertus presbiter de Valle excorcicato, Evrardus presbiter de […], Hugo de Monteregali, Hugo de Turre, Hugo de Valle excorcicato, Hugo Maltalent… Inde habuit Landricus equam cum pullo suo et Hugo filius ejus equum unum et alii duos… Signum + Landrici. Signum + episcopi.